Capitala care a anulat spectacolul de artificii de anul nou, din cauza pandemiei.
Spectacolul de artificii de Anul Nou a fost anulat în Londra. Primarul Londrei va veni cu o alternativă de spectacol. Siguranța oamenilor primează, justifică Sadiq Khan.
Știi deja că pandemia cere sacrificii. Londonezii nu se vor bucura anul acesta de spectacolul de artificii de Anul Nou, scrie news.sky.com."Nu ne permitem să strângem oamenii în grupuri mari la parada dedicată Anului Nou. Spectacolul de artificii de Anul Nou din Londra nu se va desfășura din cauza pandemiei de coronavirus. Pur și simplu nu ne permitem să formăm grupuri ca până acum“, a spus Sadiq Khan, primarul Londrei.Într-un interviu, Sadiq Khan a adăugat: "Ce pot să vă zic este că nu vom avea spectacol de artificii de Anul Nou ca în alți ani, însă încercăm totuși să lucrăm la ceva de care oamenii să se bucure la fel de mult, la TV, din confortul propriilor case și în siguranță. Pregătirile pentru 31 decembrie nu sunt încă finalizate. Odată ce vom avea totul pus la punct, o sa mă asigur că vor afla toți londonezii și oamenii din țară“.